google/wiki40b huggingface dataset:
Chelidae

Ciri-ciri

Berbeza dengan kura-kura dari suborder kriptodira, Kura-kura ini dikenali sebagai pleurodira kerana membengkokkan kepalanya ke sisi. Mereka ialah hidupan akuatik, mempunyai kaki berselaput renang dan boleh berada di dalam air dalam jangka masa yang lama. Kura-kura berleher ular, (genus Chelus, Chelodina, dan Hydromedusa) bergantung diet kepada hidupan seperti ikan, invertebrata, dan gastropoda. Manakala selainnya, yang berleher pendek lebih bersifat maun, iaitu menjadikan tumbuh-tumbuhan dan buah-buahan sebagai makanan.
Sesetengah spesies seperti Elseya dan Rheodytes yang bersifat akuatik sepenuhnya mempunyai kebolehan respirasi kloaka. Bagaimanapun, sesetengah spesies, seperti Kura-kura Leher Ular (Chelodina longicollis) dari Australia menghabiskan kebanyakan masa di atas darat berbanding di dalam air.
Ahli dari keluarga Chelidae mempunyai saiz yang berbeza-beza. Kura-kura Sungai Murray (Emydura macquarii) mempunyai saiz yang agak kecil, iaitu 16cm, Kura-kura Leher Putar (Platemys platycephala) pula bersaiz sekitar 18cm dan Kura-kura Paya Barat (Pseudemydura umbrina) hanya 15cm. Manakala spesies yang lebih besar seperti Mata mata (Chelus fimbriata) dan Kura-kura Sentap Leher Putih (Elseya albagula) kedua-duanya boleh mencecah sehingga melebihi 45cm panjang.

Morfologi cangkerang

Setiap ahli dari keluarga Chelidae mempunyai morfologi cangkerang yang unik. Karapas mereka mempunyai pendedahan permukaan yang rendah daripada tulang saraf, disebabkan oleh otot longissimus dorsi.
Bahagian dalam karapas menjadi penyangga sebagai mekanisme pertahanan, iaitu meningkatkan kekuatan cangkerang daripada pukulan dan gigitan. Bagaimanapun Thomson (2003) mengatakan ia berpunca daripada pengambilan makanan dan mencegah kilasan dalaman cangkerang. Haiwan ini tidak memiliki mesoplastra, yang menjadikan mereka berbeza daripada Pelomedusidae.
Mempunyai skut servik, walaupun tidak ada pada spesies Elseya dan Myuchelys. Selain itu, karapasnya mempunyai empat kostal, lima vertebral dan 12 pasang marginal. Di bahagian dalam, karapasnya terdiri daripada lapan pasang pleural, 11 pasang periferal, satu nuchal pada bahagian depan dan satu suprapygal dan pygal di belakang cangkerang. Mempunyai neural, yang menjadi elemen pada permukaan tulang belakang.
Plastron Chelidae tidak mempunyai engsel seperti Kriptodira. Bentuk skutnya yang unik mudah untuk membezakan ciri-ciri Pleurodira. Semua Kriptodira mempunyai 12 skut plastral, manakala Pleurodira mempunyai 13. Lebihan skut ini dipanggil intergular. Manakala kesemua struktur skut yang lain sama pada semua kura-kura: sepasang gular, humeral, pektoral, abdominal, dan anal. Elemen tulang terdiri daripada entoplaston, sepasang epiplastra, entoplastra, hyoplastra, hypoplastra dan xiphiplastra (Pritchard & Trebbau, 1984).
Kampung Titi Beratap

Poskod

Poskod yang digunakan di Kampung Titi Beratap, Simpang Ampat, Perlis adalah 02700.
Malin Kundang

Malin Kundang merupakan sebuah cerita rakyat yang mengisahkan Malin Kundang iaitu seorang anak tunggal sepasang suami isteri nelayan di Desa Air Manis, Sumatra Barat, Indonesia.

Kisah Malin Kundang

Sebelum lahir, Malin ditinggalkan ayahnya yang tidak pernah balik ke desanya dan setelah dia dilahirkan terpaksa dipelihara oleh ibunya dengan keadaan hidup yang penuh penderitaan.
Setelah dewasa Malin meminta keizinan daripada ibunya untuk pergi merantau dengan dibekalkan nasi bungkus daun pisang.Sejak pemergian itu, ibu Malin tidak pernah mendengar khabar berita tentang anaknya itu hingga bertahun-tahun lamanya, sehingga usia ibu itu semakin lanjut dan bongkok dan akhirnya ibu tua itu mendapat berita daripada nakhoda kapal yang dahulu membawa Malin mengatakan anaknya telah berkahwin dengan seorang gadis jelita anak seorang bangsawan yang amat kaya.

Kepulangan Malin Kundang

Setelah sekian lama menunggu kepulangan Malin, akhirnya pada satu hari sebuah kapal besar yang cantik belayar menuju ke pantai Desa Air Manis. Dalam kemeriahan penduduk Desa Air Manis menyambut ketibaan kapal itu, ternampak seorang anak muda berdiri di anjung kapal, ibu tua percaya anak muda itu ialah anaknya Malin Kundang.
Ibu tua itu memanggil anaknya tetapi isteri Malim yang jelita telah meludahnya. Disebabkan terlalu malu kepada isterinya, Malin terus menendang ibunya. Selepas itu, Malin bersama isterinya terus belayar dengan kapalnya meninggalkan Desa Air Manis dan setelah melihat kapal kenaikan anaknya semakin jauh di tengah laut, orang tua itu terlalu sedih atas perbuatan anaknya.

Sumpahan Ibu Malin Kundang

Dengan linangan air mata, akhirnya dia menadah tangan ke langit sambil berseru dengan hati yang amat sedih dan pilu kepada Tuhan, "Tuhanku, kalau memang benar dia Malin Kundang, aku sumpah menjadi batu."
Tidak lama kemudian, tiba-tiba datanglah angin kencang dengan ombak besar bergulung-gulung hingga larut malam dan apabila matahari pagi memancar sinarnya, di kaki bukit di pinggir Desa Air Manis ternampak kepingan kapal yang telah menjadi batu. Hingga kini batu Malin Kundang di pinggir bukit Desa Air Manis terus menjadi tumpuan pelancong dalam dan luar negara dan bukit Desa Air Manis menjadi saksi peristiwa tersebut.
Brahma

Ikon Brahma

Biasanya Brahma digambarkan dengan empat kepala yang menghadap empat arah. Empat kepalanya juga secara simbolik merujuk kepada empat Veda, empat Yuga (zaman), dan empat varna (pembahagian masyarakat berdasarkan sifat semulajadi, persekitaran dan pekerjaan). Biasanya, Brahma mempunyai janggut dan mata-Nya sering tertutup dalam meditasi. Brahma mempunyai empat tangan dalam gaya-gaya berlainan. Tangan-tangan-Nya juga merujuk kepada empat arah (utara, selatan, timur, dan barat). Objek-objek yang dipegang-Nya ialah akshamala (tasbih), kurca (berus daripada rumput kusa), sruk (senduk), sruva (garpu), kamandalu (kendi air), dan pustaka (kitab). Kombinasi ini sering bertukar dari imej ke imej.
Akshamala atau tasbih menunjukkan masa dan kendi air bermaksud, Air Sebeb-Penyebab yang mewujudkan dunia ini. Brahma mengawal masa dan prinsip sebab-penyebab. Rumput kusa, senduk, dan garpu mewakili sistem ritual korban. Kitab ialah simbol ilmu sekular dan ilmu rohani. Brahma adalah pemberi segala ilmu.
Tangan Brahma menandakan gaya abhaya (perlindungan) dan varada (rahmat).
Ikon Brahma biasanya berada dalam keadaan berdiri (atas sekumtum teratai) atau duduk di atas Hamsa (sejenis burung angsa). Hamsa juga adalah simbol ilmu dan diskriminasi antara baik-buruk.

Brahma di Luar India

Meskipun, di India hanya terdapat sebuah kuil Brahma di Pushkar, Rajasthan, Brahma adalah seorang dewa yang popular di luar benua India. Terdapat beberapa buah kuil-kuil Brahma di Indonesia dan Thailand.
Uqbah ibn Amir

Jasa dan sumbangan

♦ Dalam bidang jihad beliau mengambil bahagian dalam pertempuran Uhud dan dalam semua penglibatan tentera selepas itu. Beliau juga berjuang dalam Pertempuran Damsyik dalam 634. Sebagai pengiktirafan bagi perkhidmatan, Panglima Islam Abu Ubaidah ibn al-Jarrah, mengutuskan Uqbah ke Madinah untuk menyampaikan pembebasan Damsyik kepada Umar ibn al-Khattab. Uqbah adalah juga salah satu daripada panglima angkatan Islam yang menakluk Mesir. Selama tiga tahun, beliau dilantik oleh Amirul Mukminin, ketika itu Muawiyah bin Abu Sufyan sebagai gabenor Mesir dan selepas itu dia telah menerima perintah dari Muawiyah khalifah untuk melancarkan ekspedisi tentera laut ke pulau Rhodes.
♦ Dalam bidang ilmu dia terus mendapatkannya dari sumber yang murni dan suci, iaitu dari Rasulullah saw. sehingga berhasil menjadi ahli tafsir Alquran (pandai membaca dengan benar dan fasih, hafal, faham makna dan tujuannya), menjadi ahli hadis, ahli fekah, ahli faraid, di samping menjadi seorang pujangga (sasterawan ) dan penyair. Dia memiliki suara terindah di antara para qari Alquran. Bila hari sudah jauh malam, suasana sudah tenang, sunyi dan sepi, diambilnya kitabullah, lalu dibacanya ayat-ayat suci yang maknanya jelas dan terang. Hati para sahabat tergugah dan tunduk bila mendengarkan bacaannya yang merdu menggetarkan. Sehingga, air mata mereka bercucuran kerana takut kepada Allah SWT.
Umar bin Khattab pernah memanggil Uqbah, lalu katanya, "Hai Uqbah! tolong bacakan kepadaku ayat-ayat Alquran!" "Baik, ya Amirul Mukminin!" jawab Uqbah patuh. Maka, dibacanyalah Alquran. Umar menangis bercucuran air mata hingga membasahi janggutnya. Uqbah meninggalkan sebuah mushaf hasil karya tangannya sendiri. Mushaf tersebut sebelum ini masih ada di Mesir, di universiti (jami'ah) yang terkenal dengan nama "Jamiah Uqbah Ibnu Amir" (Universiti Uqbah Ibnu Amir). Di akhir mushaf tersebut tercantum kalimah, "Katabahu Uqbah bin Amir al-Juhani" (Ditulis oleh Uqbah bin Amir al-Juhani).

Kewafatan dan Wasiat Beliau

Tatkala sakit mendekati ajal, ia berada di Mesir. Dikumpulkannya anak-anaknya, lalu dia berwasiat, "Hai anak-anakku! Aku larang kamu melakukan tiga perkara. Maka, jauhilah ketiga-tiganya. Pertama, jangan menerima hadis Rasulullah, kecuali dari orang yang tsiqqah (dipercaya). Kedua, jangan berhutang sekalipun pakaian kalian compang-camping. Ketiga, jangan menulis syair (sajak) sehingga menyebabkan hati kamu lalai terhadap Alquran.
Dia dimakamkan di kaki Bukit Al-Muqaththam. Uqbah meninggalkan tujuh puluh tujuh busur panah. Setiap busur mempunyai sebuah tanduk (sebagai tempat anak panah) lengkap dengan anak panahnya. Uqbah berwasiat supaya busur-busur panah tersebut dimanfaatkan oleh kaum muslimin dalam jihad fi sabilillah. Semoga Allah melimpahkan cahaya ke wajah Uqbah, seorang qari, alim, dan panglima perang
Sumber: Suwar min Hayatis Sahabat, DR. Abdurrahman Ra'fat Basya

       http://web.archive.org/web/20091211020515/http://my.opera.com/soreh71/blog/tokoh-islam
       http://en.wikipedia.org/wiki/Uqbah_ibn_Amir
Chabau

Chabau merupakan sebuah mukim yang terletak di daerah Jasin, Melaka.
Ninoslav Marina

Ninoslav Marina (Skopje, Republik Macedonia, 25 September, 1974) Rektor dari Universiti Maklumat Sains dan Teknologi yang terletak di Ohrid, Republik Macedonia.

Biografi

Selepas menamatkan pengajian ijazah pertama di Fakulti Kejuruteraan Elektrik di UKIM Skopje, NM memperolehi ijazah Ph.D. di École Polytechnique Federale de Lausanne (EPFL) pada tahun 2004. Dengan kerjasama Pusat Penyelidikan Nokia di Helsinki, beliau telah berjaya menghasilkan sebuah tesis berasaskan teori maklumat dengan permohonan untuk komunikasi tanpa wayar. Ninoslav Marina merupakan Pengarah R & D di Sowoon Technologies dari tahun 2005 hingga 2007. Pada tahun 2007 hingga 2008, beliau telah dilantik sebagai skolar pelawat di Universiti Hawaii di Manoa. Selepas itu, dari 2008 hingga 2009, beliau bekerja sebagai seorang penyelidik pasca kedoktoran di Universiti Oslo. Dalam tempoh 2010-2012, Ninoslav Marina dipanggil sebagai penyelidik pelawat bagi pasca kedoktoran di Universiti Princeton. Beliau masih memegang kedudukan tersebut sebagai pelawat penyelidik di Princeton.

Pencapaian Sains

Prof. Marina telah menjadi profesor tetamu kepada dua puluh buah universiti, termasuk Amerika Syarikat, Jepun, United Kingdom, Israel, Rusia, Brazil, Hong Kong, Norway, Finland, Portugal, dan Republik Czech. Beliau mempunyai rekod yang cemerlang serta pengalaman yang mendalam dalam pengumpulan dana melalui pelbagai instrumen pembiayaan awam, termasuk bidang akademik dan industri, juga dalam program seperti Swiss CTI, NSF Swiss, Suruhanjaya Eropah dan Agensi Angkasa Eropah (European Commision and the European Agency). Beliau telah menjadi pakar penilai dan pengulas dalam Program Rangka Kerja 6 dan 7 Suruhanjaya Eropah (European Commision’s 6th and 7th Framework). Dr. Marina ialah ahli kanan Institute of Electrical and Electronics Engineers (IEEE), dan merupakan salah satu pengasas Bab Macedonian daripada masyarakat teori maklumat IEEE. (IEEE Information Theory Society)
Renah Kurung

Poskod

Poskod yang digunakan di Renah Kurung adalah 39374. Terdapat 7 buah desa di dalam daerah kecamatan Muara Kemumu.
Bangunan lama Ibu Pejabat Polis Daerah Raub

Balai polis Raub dibina pada awal abad ke-20 sewaktu pemerintahan British di Tanah Melayu. Pernah dijadikan ibu pejabat polis daerah sehingga era 2000an sebelum dipindahkan ke ibu pejabat polis daerah sementara di dalam premis perniagaan di hadapan tapak balai berkenaan.

Misteri Lokap Balai Polis Raub

Balai polis Raub yang lama tidak lagi digunakan sebaliknya dijadikan destinasi pelancongan dalam masa terdekat atas desakan anggota polis kepada pihak Tourism Malaysian Pahang. Ini berikutan gangguan aneh oleh anggota polis yang bertugas di balai polis ini. Ini kerana pernah dijadikan lokap bagi pembunuh paling kejam dalam sejarah Malaysia, Mona Fandey bersama suaminya, Afendi serta pembantu, Juraimi turut ditempatkan di lokap ini yang bersebelahan pada tahun 1993. Menurut dakwaan petugas di situ, ada kemungkinan disebabkan ilmu hitam yang diamalkan Mona Fandey.
Kini ibu pejabat daerah Raub dipindahkan ke lokasi bersebelahan dengan bekas ibu pejabat polis daerah Raub.
Birokrat

Birokrat merupakan ahli birokrasi, biasanya dalam suatu institusi kerajaan.
Istilah "birokrat" hari ini mempunyai konotasi negatif, jadi ahli birokrasi kerajaan biasanya lebih suka menggunakan istilah lain seperti pegawai atau kakitangan awam untuk menggambarkan pekerjaan mereka. Konotasi negatif ini tidak dibantu oleh tanggapan bahawa birokrat kekurangan kreatif dan ghairah. Kerja birokrat biasanya merupakan "kerja pejabat", sama ada yang bersifat perkeranian atau perancangan organisasi.
Di Matamu

Latar belakang

"Di Matamu" ialah single yang dilancarkan beberapa hari selepas beliau memutuskan tunangnya "Elfira Loy" selepas pertunangan mereka hanya bertahan selama hampir lebih 4 bulan. Ia sebenarnya tular sebelum ia dikeluarkan secara rasmi, disebabkan kerana isu putus tunang dan lagu ini sedap kerana penghayatan "Sufian Suhaimi" sungguh baik dan ia sungguh dekat dengan rakyat "Malaysia"  Teaser bagi lagu ini mendapat 10 juta tontonan selepas sebulan dimuatnaik di "YouTube"

Video muzik

Video muzik ini memecah rekod apabila berjaya mendapat 1.4 juta tontonan dalam masa 24 jam.
Video muzik ini mengisahkan pertemuan antara Sufian dan kekasihnya. Sufian sanggup berbuat apa saja untuk menambat hati kekasihnya. Namun setelah kekasihnya mengetahui bahawa Sufian memiliki kekasihnya yang lain, dia sanggup menampar Sufian dan meninggalkan dirinya keseorangan. Akhirnya kekasih baru Sufian juga mengalami nasib yang sama seperti kekasih lamanya, dia membaling foto bergambar Sufian bersama kekasih lamanya ke arah muka Sufian sendiri lalu pergi meninggalkan Sufian. Lagu ini telah memadam rekod yang dipegang oleh lagu "Ku Rela Dibenci" oleh Aiman Tino sebagai lagu melayu paling banyak tontonan pada Januari 2019 sekaligus menjadikan ia lagu melayu pertama yang mencecah 50 juta tontonan.
Girimukti, Bojonggambir

Poskod

Poskod yang digunakan di Girimukti adalah 46475. Terdapat 10 buah desa di dalam daerah kecamatan Bojonggambir.
Bendera Mexico

Bendera Mexico (Bahasa Sepanyol: Bandera de México) terdiri daripada tiga warna - hijau, putih dan merah - sambil memaparkan jata negara Mexico di tengah-tengah jalur putih. Reka bentuk ini digunapakai secara rasmi sejak tahun 1821 pada penghujung perang kemerdekaan mereka menentang Empayar Sepanyol.

Reka bentuk dan perlambangan

Rekaan bendera ini dirasmikan pada 16 September 1968 dan diperuntukkan undang-undang pada 24 Februari 1984.

Jata

Jata negara Mexico terpampang di tengah-tengah di mana ia menjelaskan kisah penubuhan Tenochtitlan (kini Bandar Raya Mexico) oleh orang Aztec yang menjadi pusat empayar mereka iaitu duluan kepada negara Mexico moden; di mana mereka dikatakan tersempak sebuah pulau di tengah sebuah tasik di mana mereka melihat seekor burung helang memakan ular ketika bertenggek di atas kaktus nopallalu ia dianggap sebagai petanda baik pemberian dewa mereka.
Cibeber, Cibeber, Lebak

Poskod

Poskod yang digunakan di Cibeber adalah 42394. Terdapat 4 buah desa di dalam daerah kecamatan Cibeber.
Kosambibatu

Poskod

Poskod yang digunakan di Kosambibatu adalah 41353. Terdapat buah desa di dalam daerah kecamatan Cilebar.
Tajudin Abdul Rahman

Tuan Guru Dato’ Haji Tajudin bin Haji Abdul Rahman (lahir di belakang Kilang Ais, Seberang Perak, Alor Setar, Kedah) merupakan Pengerusi Jawatankuasa Fatwa ke-3 (1994-1999).
Nama lengkapnya ialah Haji Tajudin bin Sheikh Abdul Rahman Al Jarumi.
Selat Magellan

Selat Magellan ialah laluan laut yang terletak pada bahagian selatan tanah besar Amerika Selatan dan pada utara Tierra del Fuego. Selat ini merupakan laluan semula jadi yang terpenting antara lautan-lautan Atlantik dan Pasifik, akan tetapi dianggap satu laluan yang sukar dilalui disebabkan angin dan arus yang tidak dapat diramal serta kesempitan laluan.

Ciri-ciri pasang surut Selat Magellan

Pada sebalah Atlantik, Selat dicirikan ombak besar semidiurnal atau separuh harian dengan julat pasang surut min dan pasang surut perbani masing-masing 7.1 dan 9.0 m. Pada sebalah Pasifik, ombak pasang surut bercampur, kebanyakannya separuh harian dengan julat pasang surut min dan pasang surut perbani masing-masing 1.1 dan 1.2 m.
Terdapat tenaga keupayaan pasang surut yang amat besar di Selat.
Karauli

Demografik 2001

Menurut bancian India pada tahun 2001, Karauli memiliki bilangan penduduk seramai 66,179. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Karauli memiliki kadar pendidikan (kebolehan membaca) 53%, di bawah kadar purata kebangsaan 59.5%; dengan 64% lelaki dan 36% wanita mampu membaca. 19% dari populasi berusia di bawah 6 tahun. (2001)
Niran Kanlayanamit

Niran Kanlayanamit ialah Gabenor Wilayah Phuket. Sistem Gabenor telah diamalkan di Thailand sejak sekian lama.
Masjid Kampung Jerong Surau

Pentadbiran

Masjid Kampung Jerong Surau memiliki nombor pendaftaran masjid No Daftar: MY-11-MRG-00205.
Cikareo, Cileles

Poskod

Poskod yang digunakan di Cikareo adalah 42353. Terdapat 12 buah desa di dalam daerah kecamatan Cileles.
Sri Agung, Batang Asam

Poskod

Poskod yang digunakan di Sri Agung adalah 36552. Terdapat 6 buah desa di dalam daerah kecamatan Batang Asam.
Elektron

Pendahuluan

Dalam sesuatu atom, elektron mengelilingi nukleus atom bagi proton dan neutron dalam tatarajah elektron. Perkataan elektron yang dicipta pada tahun 1894 berasal daripada istilah daya elektrik yang diperkenalkan oleh William Gilbert. Perkataan "elektrik" itu sendirinya berakar daripada Yunani iaitu ήλεκτρον (elektron) yang membawa maksud "ambar".
Elektron-elektron yang bergerak menghasilkan arus elektrik yang boleh dipergunakan oleh ahli-ahli sains dan jurutera-jurutera untuk mengukur banyak sifat fizik. Arus elektrik wujud untuk tempoh yang terbatas dan menghasilkan elektrik (pergerakan cas) yang boleh dimanfaatkan sebagai cara yang praktik untuk melakukan kerja.
Pemahamanan tentang elektron-elektron telah berubah secara dramatik sejak beberapa abad yang lalu, dengan perubahan yang paling penting mungkin merupakan perkembangan mekanik kuantum pada abad ke-20 dan idea kedualan zarah-gelombang, iaitu elektron menampilkan kedua-dua sifat zarah dan gelombang. Yang serupa penting, fizik zarah telah meluaskan pemahaman kita terhadap elektron secara tidak terhingga.
Perubahan dalam medan elektrik yang dijanakan oleh bilangan elektron yang berbeza dan tatarajah atom menentukan sifat kimia unsur-unsur yang ada. Medan-medan ini memainkan peranan yang asas dalam ikatan-ikatan kimia dan bidang kimia itu sendiri.

Pengelasan

Elektron merupakan salah satu kelas zarah subatom yang dipanggil sebagai lepton. Lepton dipercayai merupakan zarah keunsuran, iaitu zarah ini tidak boleh dipecahkan lagi menjadi unsur-unsur juzuk. Bagaimanapun, istilah "zarah" adalah agak mengelirukan kerana mekanik kuantum menunjukkan bahawa elektron-elektron juga bertindak sebagai gelombang, umpamanya dalam ujikaji celah ganda dua; ini dipanggil sebagai kedualan zarah-gelombang.
Antizarah untuk elektron ialah positron yang mempunyai jisim yang sama, tetapi mempunyai cas positif dan bukannya cas negatif. Carl D. Anderson, penemu positron, mencadangkan nama negatron untuk elektron piawai, dan nama elektron sebagai istilah generik untuk memerihalkan kedua-dua kelainan cas positif serta cas negatif. Bagaimanapun, kegunaan istilah ini tidak mendapat sambutan, dan amat jarang ditemukan pada hari ini.
Sekolah Menengah Kebangsaan Taman Klang Utama

Sejarah

Sekolah Menengah Kebangsaan Taman Klang Utama, Persiaran Sungai Keramat, Klang dibuka pada 6 Januari 1997. Nama asal Sekolah ini ialah Sekolah Menengah Batu 2, Jalan Haji Sirat, Batu Belah, Klang. Pembinaan sekolah ini disempurnakan pada akhir tahun 1996 dan sedia untuk beroperasi untuk sesi persekolahan 1997. Keluasan sekolah ini ialah kira-kira 5.20 ekar. Sekolah ini terdiri daripada 7 buah bangunan iaitu Blok Aspirasi, Blok Bitara, Blok Cendekia, Blok Difusi, Blok Efisien, Blok Firdausi dan Blok Gerbang Minda dengan jumlah bilik darjah sebanjak 31 buah. Sekolah yang dikategorikan sebagai sekolah bandar ini terletak di dalam daerah Klang. Sekolah ini terletak di sebuah Kawasan Perumahan yang sedang pesat membangun di pinggir Bandar Klang. Pada asalnya, kawasan ini merupakan kawasan sebuah ladang kelapa sawit yang telah dibangunkan sebagai kawasan perumahan dan diberi nama Taman Klang Utama. Nama sekolah ini mengambil sempena nama taman tersebut. Pada awal penubuhan, pihak sekolah menghadapi masalah terutama dari segi kemudahan fizikal. Selama hampir dua minggu, sekolah telah beroperasi tanpa bekalan elektrik dan talian telefon. Pihak sekolah juga terpaksa membeli beberapa peralatan seperti kerusi dan meja secara kredit memandangkan bekalan yang diterima itu tidak dapat menampung jumlah pelajar berdaftar pada tahun tersebut.Sekolah ini bermula dengan bilangan guru hanya seramai 26 orang dengan bilangan pelajar berjumlah 696 orang yang kebanyakannya ialah pelajar pelajar yang berpindah dari sekolah-sekolah yang berhampiran dan hanya mempunyai kelas-kelas Tingkatan Peralihan, Tingkatan 1 dan 2. Kini, sekolah ini telah mengorak langkah dengan membuka kelas Tingktan 4 Sains bermula tahun 2000. Pada tahun 1999, persekolahan dua sesi dimulakan memandangkan bilangan pelajar yang meningkat. Sekolah ini mengalami perubahan besar bilangan tenaga pengajar dan bilangan pelajar dari tahun 1997 hingga.

Visi

Melahirkan pelajar cemerlang, seimbang, berkualiti, berilmu pengetahuan dan berbudi pekerti.